યશ બેન્કમાં ઇન્વેસ્ટર્સ કોન્ફિડન્સની સાથે શેરનો ભાવ તળિયે ગબડ્યા છે. કંપનીના સીએમડી દ્વારા શેરોના વેચાણ અંગે કરવામાં આવેલા ખુલાસા અને કંપનીએ એનપીએ અંગે ચોખવટ કરવા છતાં શેરોમાં સતત ચોથા દિવસે વેચાવલીનો ભાર જોવાયો હતો. સવારના સત્રમાં જ ગેપમાં 10 ટકા નીચે ખુલીને વર્ષની નીચી સપાટીએ ગબડ્યા બાદ છેલ્લે 9.22 ટકા ઘટીને રૂ.184.15ની નીચી સપાટીએ બંધ રહ્યો હતો. રિઝર્વ બેન્ક દ્વારા બેન્કની કામગીરીની તપાસ હાથ ધરાશે એવી વાતો બજારમાં ફેલાયેલી હતી. અન્ય બેન્ક શેરોમાં પણ નરમાઇ જોવાઈ હતી.